# Cornelis Galle

### A Wikipédiából, a szabad lexikonból.

  Ez a szócikk idősebbik Cornelis Galléról szól. További jelentéséhez lásd: ifj. Cornelis Galle.

Cornelis Galle (Antwerpen, 1576 – Antwerpen, 1650. március 29.) flamand barokk-kori rézmetsző. Neve előfordul Cornelius Gallaeus alakban is.

Philip Galle fia. Apja tanítványa volt. 1596-ban testvérével, Theodorral Rómába utazott, ahol valószínűleg 1610-ig tartózkodott, ekkor felvették az antwerpeni Szt. Lukács céhbe. Nemsokára rézmetszőiskolát hozott létre, ahol számos híres művészt képzett. Műveit a saját rajzai és más művészek nyomán véste.

Római tartózkodása alatt Rafaello, Tiziano, Annibale Carracci, Guido Reni és Jacopo Bassano festményeinek rajzmásolatait készítette el, melyekből metszeteket is készített. Dolgozott Rubens számára is. Gyakran készített metszeteket Anthony van Dyck és más németalföldi művészek nyomán, mint Marten de Vos, Hendrick Goltzius és Jacques Francquart. Rubens rajza (allegóriája) után ő készítette Petra Sancta De symbolis heroicis… (Antwerpen, 1634) című művének címlap-metszetétis.

A hagyományos száraz rajztechnikát és stílust művelte, mely az apja műhelyére volt jellemző. Később már nem tudott olyan munkát végezni, mely kielégítette volna Rubens igényeit a festményei reprodukcióinak elkészítéséhez ezért 1610 után Rubens szinte kizárólag a haarlemi iskola képviselőivel dolgozott együtt. Galle azonban továbbra is együttműködött Rubensszel címlapok és illusztrációk készítésénél Christoph Plantin könyveihez.

A lap eredeti címe "http://hu.wikipedia.org../../../c/o/r/Cornelis_Galle_ea9e.html"

Kategória: Nyomdászok

##### Views

- Szócikk
- Vitalap
- Aktuális változat

##### Keresés